276 A. E. SIMON THOMAS 



acceptum resarciatur. Quainquam vero te modestia , me autera mediocritatis 

 sensus adsecuturos id nos polliceri non sinit , ne tamen impediat quo minus 

 ejus exemplum nobis proponamus. Scientiae amore, praestantissima dili- 

 gentissimaque ejus futurorum Chirurgorum et Obstetricatorum institutione 

 eum imitari conemur. Vivamus Concordes , mihique liceat diu tua amicitia 

 frui, quam mihi fructuosissimam fore lubens agnosco. 



Summa hujus diei laetitia minus perfecta esset nisi te CI. Tilane hoc 

 loco mihi intueri liceret , mihique ocpasionem datam viderem grati animi 

 sensum erga te publice significandi. 



Quando tempus, quo primum medicinae studio operam navabam, in 

 memoriam revoco , non possum quin confitear me per satis longum tem- 

 poris spatium incertum fuisse cuinam imprimis medicinae practicae parti 

 me dicarem. Ab una parte , duce Clar. Suringario praxis medicinae sic 

 dictae internae admodum mihi arridebat: ab altera vero eximio tuo exemplo 

 quotidie videbam nuUam fere artem misero generi humano utiliorem 

 habendam esse, quam eam quae manu curat. Quum autem V. CI. 

 SuRiNGARiuM huc vocatum non amplius audirem facere non potui , quin 

 toto pectore , doctrinis , quarum institutio a te in Schola Clinica Amstelae- 

 damensi instaiuatur, incumberem. Artis obstetriciae studium imprimis gra- 

 tum acceptumque mihi videbatur , neque hoc te , discipulorum commodis 

 quantum fieri potest semper prospicientem , latere poterat; mihique po- 

 testatem fecisti curam parturientium et puerperarum, quae in Tocodochio 

 Amstelaedaniensi perfugium quaerunt, tecum per aliquot menses partiendi. 

 Quum autem hoc tuo bcneficio praesertim factum sit, ut hodie munus 

 honorificentissimum suscipiens viribus meis non prorsus diffidam, numquam 

 quae tibi debeam me obliturum esse spondere non dubito ; eoque minus 

 quum non modo egregiuni praeceptorem sed et amicum certum mihi te 

 praestare non dedignatus sis. Eadem, qua coepisti, me amicitia complecti 

 pergas , tibique sit persuasum imprimis me id acturum esse ut cura , 

 institutione , amicitia tua non prorsus indignus evadam , enixe rogo. 



Tandem ad vos me converto, juvenes praestantissimi , almae hujus 

 Academiae alumni , ad vos imprimis quos discipulos meos vocare mihi 

 licebit. Quantus nostrae artis sit ambitus audivistis, quaeque ab obstetri- 

 catore postulari possunt demonstrare conatus sum. Aspera sane est via 



